okwabo; soba nati ngokwetu asibonisi bubele sidala ulonakalo, ukuba siyakuzivumela izibonda ukuba zapule amadinga azo.

Umfundisi otile uvelise iqinga eliya kupepa izipitipiti; ngapambi kokuba bati abantu bendawo babekise isicelo kum semali yakwa Rulumente, uke azenze izibonda zike zime pambi kwe Mantyi zinqine mhlope pambi koluntu, okokuba ziyakusimela zisixase isikula ngelazo icala.

Into endiyifunayo mna, ndifuna isinyaniso sokuba liyakurolwa ishumi leponti (£10) lokuncedisa kwimali ye teacher; nesokuba abantwana abasokuke babe ngapantsi kwa mashumi omabini anesihlanu (25) esikuleni ngemini. Ezi zinxenye zemvumelwano eyakuti imali yakwa Rulumente ukuze ipume zibe zifeziwe.

Njengoko sifuna ngako ukuba imfundo iqubeke kuma—Mfengu nakwezinye intlanga zelilizwe, sifuna kwangokunjalo ukuba kuqondwe ukuba amalungelo esiwanika ngesisa afuna elungiselelwe ngabo ngelawo icala; mabaqonde abantu ukuba, ukuba banga singabapata ngokwamadoda mabafeze izitembiso zabo ngokwamadoda, beme ezwini labo.

Ndiyakumana ndibuza zonke i-teacher (amadoda namankazana ukuba zike zayifumana imali yazo eba- ntwini njengoko umnqopiso unjalo ; ukuba akunjalo, azayifumana imali yazo |ebantwini, evela ngakwa Rulumeni ayikupuma nayo imali, ide i-Teacher ilungiswe iyinikwe imali yayo.

Kungati mhlaumbe kuncede ukuti amagama abantu abangalizalisiyo idinga labo ashicilelwe aziwe luntu lonke, ukuze i-Teacher ezizimatana zingafumane ziwexulwe ngamazwi ubo.

Ndingowako otembekileyo

Langham Dale

Umpatiswa Wemicimbi Yemfundo.

EZIVELA KUBABALELANI.

*Siyazisa ukuba asilitabateli pezu kwetu ityala lenteto zababalelani betut asitsho nokuti siyavumelana nazo zonke incwadi zabo esizishicilelayo.*

Umsebenzi Ebai.

Mhleli wendaba zamanene, namatshawe nabanum- zana betu &c. kaundifakele lemigcana imbalwa kwe- lopepa la wo. Lomzi Ibai ngumzi wenkedama ukwa- ngumondli wazo ngandlela zonke manditi zonke izizwe nentlanga zipila apa emsebenzini.

Umsebenzi ke manditi unqabe kunene ngoku, ngoku kodwa kwezinyanga zintatu zidluleyo. Nditi Ibayingunina wedolopi zonke ngomsebenzi, ngani? kuleminyaka beli balele ngayo lipilise isininzi senkedama, isininzi sondivumela sasebai. Beku manukufika amaqela amaninzi, enangoku, abanye baseko.

Nditi ke, ngoku umsebenzi unqabile kanye madoda, abanye bagodvka bengawufumananga, kute kona kule nyanga wangakumbi; kute kambe kuba apa kuko amashishini anje ngala:—amabitsi, ozi Quarry, neyase zitoreni, nowe ntlobontlobo zekari, nevasi, nowamalahle, nehotele nokututa ozi nkunkuma, bamane ukucola abanye ezondawo ke ndizi balileyo zindawo ezi nefa kowalapa osebenza kuzo.

Nditi ngoku ndisakuhamba pakati komzi, nalapo kusetyezwa kona, ndibone indimbane yaba dingi, kube lusizi kum.

Kute kwase kuveleni kwayo lenyanga kwavakala ukuba kuko umsebenzi endleleni yase Cradock kwatiwa kufunwa amadoda angamashumi mahlanu. Bate bakuyiva lonto abasweli msebenzi banyatelana wangulowo bala mna! lowo bala nelam ! balifumana elonani kwangoko, kwabuya kwatiwa sifuma ngapezulu wawafumana, kwatiwa indoda iyakunikwa isheleni ezimbini enye ibe ngumpako enye ibe yeye kukwela enjineni—

Bahle bapakwa pela bakamba. Bahla bakamba pela.

Ke kute kungekabi ntsuku bemkile, ndeva ulure lokuba lomadoda ebengasiwa msebenzini ate akufika kulondawo afika sekuko ama Valanti ate hambani niya Emkosini—Into enjalo mna andikolwanga yiyo ndite ubusela obunjalo u-Rulumente yena akanakubenza ayiko lonto.

Ke makowetu ndiyanicela ukuba abanako ukundazisa lento bandityele ukuba, bapina abobantu ngoku baya sebenza kulondawo nokuba abasebenzi ? Kungati ukuba okwenene bebengayi msenzini lowo befunelwe wona libe ibayi londle ngendlela embi nonyakanje, kunjaloke manene akowetu ukunqaba komsebenzi ebai, ndingati kwizihlobo ezizayo makezi nqumame, O mandiyeke gxebe—ndingu.

L. L. D.

ISAZISO.

K

UFUNEKA Ititshere ezintatu, inani lemali  
ngangoko libafaneleyo, ngokwe mfundo

yabo. Izimilo zabo zifuneka ngoku, zibalele  
kumfundisi u-Rev. Wm. Murray, Ugie St.  
John’s Territory, via Umtata.

ISAZISO.

K

WISIKOLO esikulu (Institution) sase  
Mgwali wase Batenjini (Clarkebury) ku-

funeka umntu ontsundu okwaziyo ukutunga  
izihlangu. Unga angangumntu onesimilo.

Balela ku W. EL Conyebur okweso sikolo,

P. HARGREAVES.

ITITSHERE EZIFUNEKAYO.

K

OFUNAYO.

Gwali Farm, April 28, 1879.

M

HLELI we *Siyidimi Samaxosa* ndiyakubo-  
ngoza nkosi yam ukuba undifakele elipepa

lam esi *Gidimini Samaxosa.* Mawetu nonke  
nina namkela *Isigidimi* ndiyabuzisa kuni, ndi-  
yafuna umfo wakowetu ogama lake lingu  
Ndwandwa Makapela imfengu yase Mabeleni.  
Wemkayo ekaya inyanga zilishumi ke asimazi  
nokuba upina asizanga sive nendawo akuyo.  
Ngoko zihlobo zam owaka weva igama elinjalo  
singavuya esazisile ; nokuba ngokubala, indle-  
ko yencwadi ndoyihlaula. Ngu Ndwandwa  
Makapela.

Ofunayo ndim,

HAIHAI MAQUBELA.

Everett, lomadoda akwacasene nemisebenzi ye Go- vernment ka Sprigg. Bati o Loxton no Leach “balahlelwa enkungwini.” Zonke ezizinto ziyavuyisa.

Ndiyatemba okokuba ixesha alikude ekuyakuti abantu abantsundu belilizwe lase Africa baxelise abantu abantsundu bezinye i-Koloni, bazinyulele amadoda e-Parlamente pakati kohlanga oluntsundu. Baninzi abayakuti bakuva oku bati into enjalo ayinakwenzeka ; nditi inako, ulaulo lwama Ngesi lunjalo. E-New Zealand apo i-Governor yetu eyayilunge kakulu ikona u-Sir George Grey, umntu ontsundu u-Hon Hori Karaka Taweti uyi member ye Government, nakwezinye indawo kukwanjalo.

John Jabavu

Gill College April, 1879

Mr Mhleli.—Ndingomnye wabasand’ ukungena engqondweni yobudala. Ngokwelixeshana lifutshane ndingene sendifunde, ngokwam ukubona, into ezininzi ngohlanga oluntsundu lwakowetu. Ndingati, Nkosi yam, nditi ndilufunde kangaka uhlanga lwakowetu, nempato yalo.

Ukuze uhlanga lwenyuke, kuyinto enkulu okokuba abantsundu babe nezwi e-Rulumenteni yelizwe. Yi- ntsikelelo enkulu kuwo wonke opantsi ko laulo olu- njengolu sinalo okokuba umntu abe ngonezwi e- Rulumenteni. Abantu bakuti abayazi lento ! Nditeta okokuba umntu abe yinto abati abe Lungu yi *voter.* Umntu xa eyi voter kwi Government le sinayo, unezwi kuyo. Nguye omisa amalungu e-parlamente (Members of Parlament), i-Government elaulayo, ngexesha elo isemandleni ake ; ibupete nje ubukosi kungentando yake, kodwa ukuba akavumelani nemisebenzi yayo unamandla okuyikupa.

Angabuza wumbi ati, utsho nganina ? Impendulo kulombuzo yile; uyazina okokuba ngalenyanga ingu March kube kunyulwa amalungu e-Parlamente ? Pulapula ke okwehlileyo elunyulweni e-Siqingateni sase Dikeni nakwe sase Queenstown : Kute e-Dikeni kwacelwa ngabanye u-Mr Watson no-Mr Slater, okokuba babe ngamalungu ase Dikeni (Victoria East), abanye bacele u-Mr Timm no-Rev. Geo. Brown. Lamadoda mane ayebambe ingqoboko ezahlukeneyo pezu kwenxowa yokupatwa kwabantsunda; u-Messrs Watson no Slater bangenela okokuba bayekomeleza izandla ze Government le ka Mr Sprigg,—ete umntu ontsundu makahlutwe umpu wake kuba emnyama,—mayitshiswe ngotshiso lwasemzini inkomo yake, kuba emnyama,—kunye nezinye izinto ezininzi, ecinga ukuzenza le Government, abangekaziva abantsundu, esizivayo tina bafunda amapepa ama Ngesi. U-Mr. Timm, no Rev Mr Brown bangena bona beyicasile yonke lemisebenzi yenziwa yile Government. Kute xa kucelwa abantu bokumela indawo ngendawo, besuka abantsundu base Dikeni batumela incwadi yesicelo sabo ku Mr George Slater. U-Mr Slater wavuma ukungena e-Parlamenteni, kodwa akacaca ngento ayakuyenzela abantsundu xa angenileyo. Kwabonakala ke okokuba mabamlahle abantsundu, kwati ngomhla wokuvotisha zonke ivotes zabo bazinika u-Mr Brown no Timm kuba bona bengavumelani no-Messrs Sprigg no Ayliff amalungu e-Government apete imicimbi yabantsundu. Lento makowetu yandikolisa kakulu. Yandibonisa okokuba lifikile ixesha lokuvuka kohlanga lwakowetu ekufeni. Into enje iyaqala ukubako. Bekufudulwa ngapambili kuvoti- shwa ngokumazi umntu, kunge ngenxa yento ayakuyenza e-Parlamenteni. Xa nditshoyo ndingambonisa umntu e-Fort Beaufort. Ama Mfengu ase Heald Town bekute ngomhla wokuvotisha akale ngo W. Ayliff. Kwaka kwati xa ndabendise sikuleni e-Heald town kwenyuka u-Mr Chas. Ntozini ne nqwelana yamahashe ezokudata ama Mfengu ukuba aye endaweni yokuvotisha e-Fort Beaufort wahamba ekwaza kuso sonke isikolo esiti “Vote for Ayliff’s name ! Vote for Ayliff’s name ” Abe ama Mfengu kuba Mr Ayliff ugunyana womfundisi wawo omdala esukela pezulu. Wangena u-Mr Ayliff ngenxa yawo. Kanti lo Mr Ayliff uzakuti akungena e-Governmenteni abe nguyena uwabulalayo. Namhla acinga nge bali lika Hamani no Modekai wakudala. Noko awaka yaleki. Ekubeni ngebehlangene nama Lawu ase Katala bamisa eyabo indoda banyule kwa u-Ayliff no Laing! Enye into endingayitetayo kubantu base Siqingateni sase Fort Beaufort yile : Fundani intshumayelo zamaxesha.

Enye into evuyisayo yeyenzeka e-Kamastone bati aba Tembu nama Mfengu bakuva okokuba o-Messrs Frost C. M. G. no Dr Everett no S. Loxton no John Leach bazakumela isiqingata sase Queenstown babiza u-Mr, Frost no Dr Everett okokuba beve ingqoboko abangena nayo e-Parlamenteni behla okwenene bayixela, bati bakukoliseka abantsundu bazimisela okokuba baya kuvotishela u-Mr Frost no Dr

UFUNEKA ititshere ezintlanu kwizikolo  
zalapa. Ezona zinqweneleka ngapezulu

zezineziqiniselo nezitshatileyo. Imali erolwa-  
yo iya kususelwa kwi £30 kude kube £50 nje-  
ngokufunda kwetitshere.

Shawbury, (Bencuti) April 2,1879.

W. S. DAVIS.

ABATSHATILEYO.

Kuyaziswa ukuba u-John Jacob Mnqandi wase Cheviot Farm umahlulo wase Queen’s Town utshate no Miss Dlambulo wase Bedford nge 18 ku March, 1879.

ABABUBILEYO.

E-TsoJana pesheya kwe Nciba, kubube nge 18, April inkosikazi ka James Ndungane, ebi ngu Leah Mzimba. Zonke ke izihlobo ezingaziyo ziya bikelwa.

E-Tinara, ngosuku lwa 24 ku April kubube amawele onyana baka Mr. no Mrs. Isaac William. Zonke ke izihlobo ezingaziyo ziya bikelwa.

6 ISIGIDIMI SAMAXOSA, MAY 1, 1879.